Document ID: /roh_data/filtered/fineweb-2-filterrobots_roh.jsonl.gz/22653

Yuhui! Oz è in di che n’entschaiva betg las 08.00 la damaun en scola cun in rom principal, mabain: L’entira 6avla classa po ir ad in turnier da ballape a Domat/Ems. In belezza di da sulegl e massa sport ans spetga. 95 gruppas da scolar*as eran s’annunziadas a quest turnier. Arrivads a Domat, avain nus tschertgà las nossas plazzas da giugar. Plain tensiun avain nus spitgà noss emprim gieu. Ils mattatschs han giugà 10 gieus, las mattatschas 6. Nus avain dà noss meglier e sustegnà l’in l’auter. Nossa finamira era clera: Nus vulain gudagnar e vegnir victurs dad ina da nossas gruppas e viagiar cun l’entira classa al final a Basilea. Enfin il davos gieu avain nus pudì sperar. Il resultat l’auter di, n’ha betg propi plaschì a nus. Sin la hompage dal turnier avain nus vis che la 6avla classa da Surses è vegnida sin il segund plaz. Donn! Però, quest di da sport a Domat era fitg bel e speranza ans savain nus participar anc ina giada ad in tal turnier.